 (9) การจัดการ 

 โครงสร้างการจัดองค์กร

  -------------------------------- --------------------------------------
                                   

                                   

                                   

                                   

                                   

                                   

                                   

                                   

                                   

                                   

                                   

  ฝ่ายการตลาด                       ฝ่ายผลิต

  Sales Department                 Production Department

  - แผนกการตลาด                    - แผนกผลิต

  Sales Section                    Production Section

                                   - แผนกควบคุมการผลิต

                                   Production Control Section

                                   

                                   

                                   

  ฝ่ายบัญชีและการเงิน                  ฝ่ายวิศวกรรมการผลิต

  Finance and Accounting           Engineering Department
  Department                       

  - แผนกบัญชี                        - แผนกวิศวกรรมการผลิต

  Accounting Section               Production Engineering Section

  - แผนกการเงิน                     - แผนกควบคุมคุณภาพ

  Finance Section                  Quality Assurance Section

                                   - แผนกวิจัยและพัฒนาผลิตภัณฑ์

                                   Research and Development Section

                                   

                                   

                                   

  ฝ่ายนำเข้า-ส่งออก                   ฝ่ายซ่อมบำรุง

  - แผนกนำเข้า – ส่งออก              Maintenance Department

  Import – Export Section          - แผนกซ่อมบำรุง

                                   Maintenance Section

                                   

                                   

  ฝ่ายบริหาร                         

  Administration Department        

  - แผนกบุคคล                       

  Personnel Section                

  - แผนกธุรการ                      

  General Affairs Section          

  - แผนกความปลอดภัย                 

  Safety Section                   

  - แผนกจัดซื้อ                       

  Purchasing Section               
  -------------------------------- --------------------------------------

โครงสร้างการจัดการ

บริษัท ฟูรูกาวา เม็ททัล (ไทยแลนด์) จำกัด (มหาชน) มีคณะกรรมการรวม 15 ท่าน ประกอบด้วย
กรรมการคนไทยจำนวน 7 ท่าน กรรมการญี่ปุ่นจำนวน 5 ท่าน และมีคณะกรรมการตรวจสอบ
จำนวน 3 ท่าน เป็นกรรมการไทย 2 ท่าน และกรรมการญี่ปุ่น 1 ท่าน โดยมีนายสันติ ธีรญานนท์
ทำหน้าที่เป็นเลขานุการคณะกรรมการบริษัท
ซึ่งได้รับการแต่งตั้งโดยมติที่ประชุมใหญ่ผู้ถือหุ้นในการประชุมสามัญประจำปีทุกครั้ง
โดยผู้ถือหุ้นคนหนึ่งมีคะแนนเสียงเท่ากับ 1 หุ้น ต่อ 1 เสียง
และจะต้องใช้คะแนนเสียงที่มีอยู่ทั้งหมดเลือกตั้งบุคคลเดียวหรือหลายคนเป็นกรรมการก็ได้
ในการประชุมสามัญประจำปีทุกครั้ง กรรมการจะต้องออกจากตำแหน่งอย่างน้อยจำนวนหนึ่งในสาม
(1/3) โดยอัตราค่าตอบแทนที่คณะกรรมการบริษัทได้รับ คือ
เบี้ยประชุมตามที่คณะกรรมการบริษัทกำหนด โดยประธานคณะกรรมการ ตรวจสอบได้รับค่าตอบแทน
35,000.- บาทต่อเดือน และคณะกรรมการตรวจสอบได้รับท่านละ 30,000.- บาทต่อเดือน
และกรรมการบริษัทได้รับท่านละ 25,000.- บาทต่อเดือน คณะกรรมการบริษัท 15 ท่านดังกล่าว
จะเป็นผู้คัดเลือกบุคคลที่เหมาะสมเข้าดำรงตำแหน่งเป็นประธานกรรมการ, กรรมการผู้จัดการ
และตำแหน่งอื่นตามที่เห็นเหมาะสมด้วยก็ได้

อำนาจหน้าที่ของคณะกรรมการ

คณะกรรมการของบริษัท ฟูรูกาวา เม็ททัล (ไทยแลนด์) จำกัด (มหาชน)
เป็นผู้รับผิดชอบจัดการกิจการทั้งหลายทั้งปวงของบริษัทและอำนาจหน้าที่ดำเนินการภายในขอบเขตของกฎหมายวัตถุประสงค์
และข้อบังคับของบริษัท และตามมติของที่ประชุมใหญ่ผู้ถือหุ้นและมีอำนาจกระทำการใด ๆ
ตามที่ระบุไว้ในหนังสือบริคณห์สนธิ หรือที่เกี่ยวข้องกับการดังกล่าวนั้น
คณะกรรมการอาจมอบหมายให้บุคคลหนึ่ง
หรือหลายคนปฏิบัติงานอย่างใดอย่างหนึ่งแทนคณะกรรมการก็ได้

กรรมการผู้มีอำนาจลงลายมือชื่อผูกพันบริษัท คือ กรรมการสองคนลงลายมือชื่อร่วมกัน
และประทับตราสำคัญของบริษัท ทั้งนี้
ที่ประชุมผู้ถือหุ้นหรือคณะกรรมการมีอำนาจกำหนดรายชื่อกรรมการผู้มีอำนาจลงลายมือชื่อผูกพันบริษัทได้

ให้ที่ประชุมผู้ถือหุ้นเลือกตั้งกรรมการตามหลักเกณฑ์และวิธีการดังต่อไปนี้

1. บริษัทมีคณะกรรมการคณะหนึ่ง ประกอบด้วยกรรมการอย่างน้อย 5 คน
โดยให้ที่ประชุมใหญ่เป็นผู้พิจารณาเลือกตั้งและให้คณะกรรมการเลือกตั้งกรรมการด้วยกันเป็นประธานกรรมการ
และอาจเลือกรองประธานกรรมการ กรรมการผู้จัดการ และตำแหน่งอื่นตามที่เห็นเหมาะสมด้วยก็ได้
และกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร

2. ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

3. ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตาม 1. เลือกตั้งบุคคลคนเดียว
หรือหลายคนเป็นกรรมการ ก็ได้ แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

4.  บุคคลซึ่งได้รับคะแนนเสียงสูงสุดตามลำดับลงมา
    เป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
    ในกรณีที่บุคคลซึ่งได้รับการเลือกตั้งในลำดับถัดลงมา
    มีคะแนนเสียงเท่ากันเกินจำนวนกรรมการที่จะพึงมี หรือจะพึงเลือกตั้งในครั้งนั้น
    ให้ผู้เป็นประธานเป็นผู้ออกเสียงชี้ขาด

5. บำเหน็จกรรมการ และค่าตอบแทนให้สุดแล้วแต่ที่ประชุมผู้ถือหุ้นจะกำหนด

  กรรมการมีสิทธิ์ได้รับค่าตอบแทนจากบริษัทในรูปของเงินรางวัล เบี้ยประชุม โบนัส
  หรือผลประโยชน์ตอบแทนในลักษณะอื่น ตามข้อบังคับหรือตามที่ที่ประชุมผู้ถือหุ้นจะพิจารณา
  ซึ่งอาจกำหนดเป็นจำนวนแน่นอน หรือวางเป็นหลักเกณฑ์และจะกำหนดไว้เป็นคราว ๆ ไป
  หรือจะให้มีผลตลอดไปจนกว่าจะมีการเปลี่ยนแปลงก็ได้ และ
  นอกจากนั้นให้ได้รับเบี้ยเลี้ยงและสวัสดิการต่าง ๆ ตามระเบียบของบริษัท

ความในวรรคหนึ่งไม่กระทบกระเทือนสิทธิของพนักงานและลูกจ้างของบริษัท
ซึ่งได้รับเลือกตั้งเป็นกรรมการในอันที่จะได้รับค่าตอบแทนและผลประโยชน์ในฐานะที่เป็นพนักงานหรือลูกจ้างของบริษัท

6. ผู้เป็นกรรมการของบริษัท ไม่จำเป็นจะต้องเป็นผู้ถือหุ้นของบริษัท

7. ในการประชุมสามัญประจำปีทุกครั้ง
กรรมการจะต้องออกจากตำแหน่งอย่างน้อยจำนวนหนึ่งในสาม (1/3) โดยอัตรา
ถ้าจำนวนกรรมการจะแบ่งออกให้เป็นสามส่วนไม่ได้ก็ให้ออกโดยจำนวนใกล้เคียงที่สุดกับส่วนหนึ่งในสาม
(1/3) กรรมการที่จะต้องออกจากตำแหน่งในปีแรก
และปีที่สองภายหลังจดทะเบียนบริษัทนั้นให้จับสลากว่าผู้ใดจะออก ส่วนปีหลัง ๆ ต่อไป
ให้กรรมการที่อยู่ในตำแหน่งนานที่สุด เป็นเป็นผู้ออกจากตำแหน่งกรรมการผู้ออกจากตำแหน่งไปนั้น
อาจจะเลือกเข้ารับตำแหน่งอีกก็ได้

8. นอกจากการพ้นตำแหน่งตามวาระแล้ว กรรมการอาจพ้นตำแหน่งเมื่อ

8.1 ตาย

8.2 ลาออก

8.3 ขาดคุณสมบัติ หรือมีลักษณะต้องห้ามตามกฎหมายว่าด้วยบริษัทมหาชนจำกัด

8.4 ที่ประชุมผู้ถือหุ้นลงมติให้ออก

8.5 ศาลมีคำสั่งให้ออก

9. กรรมการคนใดจะลาออกจากตำแหน่งให้ยื่นใบลาออกต่อบริษัท
การลาออกมีผลนับแต่วันที่ใบลาออกไปถึงบริษัทกรรมการซึ่งลาออกตามวรรคหนึ่ง
จะแจ้งการลาออกของตนให้นายทะเบียนทราบด้วยก็ได้

10. ในกรณีที่ตำแหน่งกรรมการว่างลงเพราะเหตุอื่น นอกจากถึงคราวออกตามวาระ
ให้คณะกรรมการเลือกบุคคลซึ่งมีคุณสมบัติ
และไม่มีลักษณะต้องห้ามตามกฎหมายว่าด้วยบริษัทมหาชนจำกัดเข้าเป็นกรรมการแทนในการประชุมคณะกรรมการคราวถัดไป
เว้นแต่วาระของกรรมการเหลือน้อยกว่าสอง (2) เดือน บุคคลซึ่งเข้าเป็นกรรมการแทนดังกล่าว
จะอยู่ในตำแหน่งกรรมการได้เพียงวาระที่ยังเหลืออยู่ของกรรมการที่ตนแทน

มติของคณะกรรมการตามวาระหนึ่ง ต้องประกอบด้วย คะแนนเสียงไม่น้อยกว่าสามในสี่ (3/4)
ของจำนวนกรรมการที่ยังเหลืออยู่

11. ที่ประชุมผู้ถือหุ้น อาจลงมติให้กรรมการคนใดออกจากตำแหน่งก่อนถึงคราวออกตามวาระได้
ด้วยคะแนนเสียงไม่น้อยกว่าสามในสี่ (3/4) ของจำนวนผู้ถือหุ้นซึ่งมาประชุมและมีสิทธิ์ออกเสียง
และมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือ โดยผู้ถือหุ้นที่มาประชุมและมีสิทธิ์ออกเสียง

12. ในการเรียกประชุมคณะกรรมการ ให้ประธานกรรมการ
หรือผู้ซึ่งได้รับมอบหมายให้จัดส่งหนังสือนัดประชุมไปยังกรรมการไม่น้อยกว่าเจ็ด (7)
วันก่อนวันประชุม เว้นแต่ในกรณีจำเป็นรีบด่วน เพื่อรักษาสิทธิหรือประโยชน์ของบริษัท
จะแจ้งการนัดประชุมโดยวิธีอื่น และกำหนดวันนัดประชุมเร็วกว่านั้นก็ได้

ในกรณีที่กรรมการตั้งแต่สองคนขึ้นไปร้องขอให้มีการเรียกประชุมคณะกรรมการ
ประธานกรรมการกำหนดวันนัดประชุมภายในสิบสี่ (14) วัน นับแต่วันที่ได้รับการร้องขอเช่นว่านั้น

13. องค์ประชุมในการประชุมคณะกรรมการ
จะต้องประกอบด้วยกรรมการไม่น้อยกว่ากึ่งหนึ่งของจำนวนกรรมการทั้งหมดในกรณีที่ประธานกรรมการไม่อยู่ในที่ประชุม
หรือไม่สามารถปฏิบัติงานได้ ให้รองประธาน กรรมการเป็นประธาน ถ้าไม่มีรองประธานกรรมการ
หรือมีแต่ไม่สามารถปฏิบัติหน้าที่ได้ให้กรรมการซึ่งมาประชุมเลือกกรรมการคนหนึ่งขึ้นเป็นประธานในที่ประชุม

14. มติทั้งปวงของที่ประชุมคณะกรรมการ
ให้ตัดสินด้วยคะแนนเสียงข้างมากของกรรมการที่มาประชุม กรรมการ
คนหนึ่งมีเสียงหนึ่งเสียงในการลงคะแนน เว้นแต่กรรมการซึ่งมีส่วนได้ส่วนเสียในเรื่องใด
ไม่มีสิทธิออกเสียงลงคะแนนในเรื่องนั้น
ในกรณีที่คะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียง ชี้ขาด

15. กรรมการต้องแจ้งให้บริษัททราบโดยไม่ชักช้า
หากมีส่วนได้เสียในสัญญาที่บริษัททำขึ้นไม่ว่าโดยตรง หรือโดยอ้อม หรือถือหุ้น หุ้นกู้
เพิ่มขึ้นหรือลดลงในบริษัท หรือบริษัทในเครือ

16. คณะกรรมการของบริษัทฯ ต้องประชุมอย่างน้อยสาม (3) เดือนต่อครั้ง

17. ห้ามมิให้กรรมการประกอบกิจการอันมีสภาพอย่างเดียวกัน
และเป็นการแข่งขันกับกิจการของบริษัท หรือเข้าเป็นหุ้นส่วนในห้างหุ้นส่วนสามัญ
หรือเป็นหุ้นส่วนไม่จำกัดความรับผิดในห้างหุ้นส่วนจำกัดหรือเข้าเป็นกรรมการในบริษัทเอกชนหรือบริษัทมหาชนอื่น
ซึ่งประกอบกิจการอันมีสภาพอย่างเดียวกัน และเป็นการแข่งขันกับกิจการของบริษัท
เว้นแต่จะแจ้งให้ที่ประชุมผู้ถือหุ้นทราบก่อนที่จะมีมติแต่งตั้ง

18. การประชุมคณะกรรมการของบริษัทให้จัดขึ้น ณ
ท้องที่อันเป็นที่ตั้งสำนักงานใหญ่ของบริษัทหรือจังหวัดใกล้เคียง หรือ ณ
ที่อื่นใดตามที่ประธานกรรมการ หรือผู้ซึ่งได้รับมอบหมายจากประธานกรรมการจะกำหนด

19. ภายใต้บังคับกฎหมายบริษัทมหาชนจำกัด คณะกรรมการมีอำนาจที่จะขาย
หรือจำนองสังหาริมทรัพย์ใด ๆ ของบริษัทหรือให้เช่าอสังหาริมทรัพย์ใด ๆ ของบริษัทกว่าสามปีขึ้นไป
หรือให้ หรือประนีประนอมยอมความ หรือยื่นฟ้องต่อศาล หรือมอบข้อพิพาทใด ๆ
ให้อนุญาโตตุลาการชี้ชาด

ผู้บริหาร

ผู้บริหารของบริษัทประกอบด้วย

1.  คณะกรรมการบริษัท จำนวน 15 ท่าน และ

2.  เจ้าหน้าที่บริหารของบริษัท จำนวน 20 ท่าน

1. คณะกรรมการบริษัท 15 ท่าน

1. นายชัย โสภณพนิช ประธานกรรมการ

2. นายโทมิโอะ มินามิ กรรมการผู้จัดการ

3. นายสุรพล ลีสหะปัญญา กรรมการบริหาร

4. นายเซอิจิ โตโจ้ กรรมการ

5. นายทาคาโอะ ทานาเบ้ กรรมการ

6. นายโนบูทากะ ทานิกูชิ กรรมการ

7. นายอากีรา ฟูจิตะ กรรมการ

8. นางชนิดา อัษฎาธร กรรมการ

9. นายทินกร อัษฎาธร กรรมการ

10. นายสันติ ธีรญานนท์ กรรมการ

11. นายวีระวัฒน์ บุณยเกตุ กรรมการอิสระ

12. นายเดชา ตุลานันท์ กรรมการอิสระ

13. นายโกวิทย์ โปษยานนท์ ประธานคณะกรรมการตรวจสอบ และกรรมการอิสระ

14. นายวิบูลย์ อังสนันท์ กรรมการตรวจสอบ และกรรมการอิสระ

15. นายยูซูเกะ โอซูกิ กรรมการตรวจสอบ และกรรมการอิสระ

โดยกำหนดอำนาจกรรมการไว้ดังนี้ คือ “ชื่อและจำนวนกรรมการ ซึ่งมีอำนาจลงลายมือชื่อแทนบริษัท
คือ นายชัย โสภณพนิช, นายโทมิโอะ มินามิ, นายสุรพล ลีสหะปัญญา, นายเซอิจิ โตโจ้,
นายทาคาโอะ ทานาเบ้, นายโนบูทากะ ทานิกูชิ, นายอากีรา ฟูจิตะ, นางชนิดา อัษฎาธร,
นายทินกร อัษฎาธร, นายสันติ ธีรญานนท์, นายวีระวัฒน์ บุณยเกตุ, นายเดชา ตุลานันท์,
นายโกวิทย์ โปษยานนท์, นายวิบูลย์ อังสนันท์ และนายยูซูเกะ โอซูกิ กรรมการสองในสิบห้าคนนี้
ลงลายมือชื่อร่วมกันและประทับตราสำคัญของบริษัท”

2. รายชื่อและตำแหน่งเจ้าหน้าที่บริหาร จำนวน 20 ท่าน คือ

1. นายโทมิโอะ มินามิ กรรมการผู้จัดการ

2. นายทาคาโอะ ทานาเบ้ ผู้ช่วยกรรมการผู้จัดการ

3. นายโซอิชิ ฟูจิมูระ ผู้จัดการโรงงาน

4. นายอากีรา ฟูจิตะ ผู้จัดการทั่วไปฝ่ายการตลาด

5. นายสันติ ธีรญานนท์ ผู้จัดการทั่วไปฝ่ายบริหาร และผู้จัดการแผนกบุคคล

6. นายอิซาโอะ อูอิกิ ผู้จัดการทั่วไปฝ่ายบัญชีและการเงิน

7. นายจูนิชิ อูยามะ ผู้จัดการทั่วไปฝ่ายวิศวกรรมการผลิต

8. นายโยชิโอะ ฮอนด้า ผู้จัดการทั่วไปฝ่ายซ่อมบำรุง

9. นายโนบูโอะ ทาคาฮาชิ ที่ปรึกษาทางเทคนิค

10. นายสุเทพ รัตนมโนชัย ผู้ช่วยผู้จัดการทั่วไปฝ่ายการตลาด, ผู้จัดการแผนกการตลาด

11. นางนิตยา อัสวะวิสิทธิ์ชัย ผู้ช่วยผู้จัดการทั่วไปฝ่ายบัญชีและการเงิน และผู้จัดการแผนก

บัญชี

12. นายนพพร มูลสาร ผู้ช่วยผู้จัดการทั่วไปฝ่ายผลิต, ผู้จัดการแผนกควบคุมการตลิต

13. นางสุบิน สีแสนตอ ผู้ช่วยผู้จัดการทั่วไปฝ่ายวิศวกรรมการผลิต และผู้จัดการแผนก
ตรวจสอบคุณภาพ

14. นายสมบัติ วิบูลย์รัตนศรี ผู้ช่วยผู้จัดการทั่วไปฝ่ายซ่อมบำรุง

15. นายประสาร สว่างศรี ผู้จัดการแผนกผลิต

16. นายจิรวัฒน์ ฤทธินี ผู้จัดการแผนกวิศวกรรมการผลิต

17. นางศิริพร เหลืองรัชนี ผู้จัดการแผนกธุรการ

18. น.ส.ทิพย์วรรณ เขียนงาม ผู้จัดการแผนกจัดซื้อ

19. นายประกิจ พนมรัตนรักษ์ ผู้จัดการแผนกซ่อมบำรุง

20. นางจันทิมา ภาษยะวรรณ ผู้จัดการแผนกนำเข้า-ส่งออก

ค่าตอบแทนรวมของผู้บริหาร

+---+----------------+----------------+----------------+----------------+
|   | ค่าตอบแทน       | กรรมการ 15 ราย | ผู้บ             | ค่าตอบแทนผู้บริหาร |
|   |                |                | ริหารของสำนักงาน | สูงสุด 15 รายแรก |
|   |                |                |                |                |
|   |                |                | 8 ราย          |                |
|   |                |                | (ตามนิยาม)      |                |
+---+----------------+----------------+----------------+----------------+
|   | เงินเดือน        | 4,200,000.-    | 13,134,000.-   | 18,195,900.-   |
+---+----------------+----------------+----------------+----------------+
|   | โบนัส           | - 0 -          | 2,856,583.-    | 3,839,304.-    |
+---+----------------+----------------+----------------+----------------+
|   | เบี้ยประชุม       | - 0 -          | - 0 -          | - 0 -          |
+---+----------------+----------------+----------------+----------------+
|   | ค่าตอบแทนอื่น ๆ   | - ไม่มี -        | - ไม่มี -        | - ไม่มี -        |
+---+----------------+----------------+----------------+----------------+
|   | รวมทั้งสิ้น        | 4,200,000.-    | 15,990,583.-   | 22,035,204.-   |
+---+----------------+----------------+----------------+----------------+

หมายเหตุ : ไม่มีการจ่ายเงินกองทุนสำรองเลี้ยงชีพ

คณะกรรมการตรวจสอบ

คณะกรรมการตรวจสอบของบริษัท ประกอบด้วยบุคคลที่มิได้เป็นกรรมการบริหาร 3 ท่าน
และอย่างน้อย 1 ท่าน เป็นผู้มีความรู้ทางด้านบัญชีและการเงิน

รายชื่อคณะกรรมการตรวจสอบประกอบด้วย

-   นายโกวิทย์ โปษยานนท์ ประธานคณะกรรมการตรวจสอบ

-   นายวิบูลย์ อังสนันท์ กรรมการตรวจสอบ

-   นายยูซูเกะ โอซูกิ กรรมการตรวจสอบ

  นางศิริพร เหลืองรัชนี เลขานุการ คณะกรรมการตรวจสอบ

คณะกรรมการตรวจสอบมีหน้าที่ดังนี้

-   สอบทานรายงานทางการเงินของบริษัทก่อนนำเสนอต่อคณะกรรมการบริษัท

-   สอบทานให้บริษัทมีระบบการควบคุมภายใน
    และการตรวจสอบภายในที่เหมาะสมและมีประสิทธิภาพ

-   ให้คำแนะนำเกี่ยวกับการแต่งตั้งและกำหนดค่าตอบแทนของผู้สอบบัญชีของบริษัท

-   ดูแลให้มีการปฏิบัติให้เป็นไปตามนโยบายของคณะกรรมการตามกฎหมาย
    และข้อบังคับของหน่วยงานที่กำกับ ดูแลบริษัท

-   ประเมินความเสี่ยงที่สำคัญของบริษัทและแนะวิธีป้องกันเพื่อลดความเสี่ยงนั้น

-   ให้มีการเปิดเผยข้อมูลของบริษัท
    กรณีรายการที่เกี่ยวโยงกันหรือที่อาจมีความขัดแย้งทางผลประโยชน์ให้มีความถูกต้องและครบถ้วน

-   จัดทำรายงานการกำกับดูแลของคณะกรรมการตรวจสอบโดยเปิดเผยไว้ในรายงานประจำปีของบริษัท

-   หน้าที่อื่นใดตามที่คณะกรรมการของบริษัทมอบหมาย

การกำกับดูแลกิจการ

คณะกรรมการบริษัทได้กำหนดนโยบายการกำกับดูแลกิจการบริษัท
ด้วยการพัฒนาศักยภาพของบริษัทให้สามารถแข่งขันกับนานาปะเทศได้
และช่วยเพิ่มพูนความเชื่อมั่นของลูกค้าทั้งภายในประเทศและต่างประเทศด้วยสินค้าและการบริการที่มีมาตรฐานสูง
การดำเนินงานในทุกขั้นตอนของหน่วยงานต่าง ๆ ในบริษัทจึงต้องมีประสิทธิภาพสูงสุด โปร่งใส
ยุติธรรม และเชื่อถือได้ คณะกรรมการบริษัทตระหนักถึงความสำคัญในเรื่องนี้
และได้จัดให้มีโครงสร้าง ระเบียบการปฏิบัติงาน
ตลอดจนการกำกับดูแลกิจการที่เหมาะสมเพื่อบรรลุเป้าหมายดังกล่าว

บุคลากร

ณ วันที่ 31 ธันวาคม 2544 บริษัทมีจำนวนพนักงานรวมทั้งสิ้น 496 คน
ประกอบด้วยพนักงานในแต่ละสายงานหลักดังนี้

-   ฝ่ายบริหาร 46 คน

-   ฝ่ายผลิต 332 คน

-   ฝ่ายวิศวกรรมการผลิต 23 คน

-   ฝ่ายซ่อมบำรุง 45 คน

-   ฝ่ายตรวจสอบคุณภาพ 30 คน

-   ฝ่ายการตลาด 9 คน

-   ฝ่ายการเงิน 11 คน

ผลตอบแทนรวมของพนักงาน (ณ วันที่ 31 ธันวาคม 2544)

-   เงินเดือน 78,446,472.- บาท

-   โบนัส 19,592,396.- บาท

-   เงินสมทบกองทุนสำรองเลี้ยงชีพ 2,630,139.- บาท